stanford-oval/wikipedia huggingface dataset:
פאפוס
היסטוריה > אפרודיטה בפאפוס

לפי המסורת היוונית אפרודיטה הגיעה לחוף פאפוס לאחר שהגיחה מהים. לפי פאוסניאס, מקור פולחן אפרודיטה בסוריה ומשם הגיע לפאפוס, ככל הנראה באמצעות הפיניקים. בתקופת הנוכחות הפיניקית בעיר, נעבדה מקבילתה הפיניקית של אפרודיטה עשתרת במקום, ומקדש אפרודיטה בעיר יוחס לאציל צורי בשם כנירַס. פולחן אפרודיטה נוסד לפני תקופתו של הומרוס (סביבות 700 לפנה"ס), כיוון שהחורשה והמזבח של אפרודיטה מוזכרים באודיסיאה. לפי הארכאולוגים, הקפריסאים סגדו לאלת פוריות לפני הגעת היוונים, במסגרת פולחן ששילב מאפיינים אגאיים ומזרח תיכוניים. צלמיות של נשים וקמעות שנמצאו באתר מתוארכים עד לתחילת האלף ה-3 לפנה"ס. הטמנוס (המתחם המקודש בו רוכזו כמה מקדשים ומזבחות) הוקם זמן מה לפני שהוקמו המבנים הראשונים בתקופת הברונזה המאוחרת: "הייתה המשכיות של פולחן אפרודיטה מימי קדם ועד שנת 391 כאשר הקיסר הרומי תאודוסיוס הראשון אסר לקיים את כל הפולחנים הפגניים והמקדש התדרדר למצב שבו הוא נמצא כיום.
מרכז הסגידה לאפרודיטה בעולם האגאי שכן בפאפוס. הקיניראדים, צאצאיו של המלך קיניראס, היו הכוהנים הראשיים. לפי כתובות מסוימות שנמצאו במקום עלתה ההשערה כי למרות עוצמתם היו הכוהנים כפופים לסנאט או לאספת עם. כמו כן פעל בפאפוס אורקל. יצוין כי ערים מעטות זכו לשבחים כה רבים מפי משוררי התקופה, ובהם אייסכילוס, אריסטופאנס, הורטיוס וורגיליוס. ניתן להבחין בשרידי היסודות למקדש הגדול שהתקיים בעבר. לאחר חורבנו במהלך רעידת אדמה נבנה המקדש מחדש על ידי אספסיאנוס, ואף ניתן למקדש ייצוג על המטבעות שהונפקו בתקופתו וכן על מטבעות מתקופות אחרות, כגון זו של ספטימיוס סוורוס. על סמך המטבעות הללו ניסו הארכאולוג הגרמני פרידריך מונטר (Münter) והאדריכל הדני גוסטב הטש (Hetsch) לשחזר את המבנה בחיבורם מ-1824.
היסטוריה > פאפוס החדשה

פאפוס החדשה, שהיא העיר המיושבת כיום, הוקמה על חוף הים בקצה המערבי של קפריסין, והיה בה נמל ימי חשוב. העיר שוכנת כ-12 קילומטרים צפונית-מערבית לפאפוס העתיקה. גם לפאפוס החדשה יש מיתוס הקמה: לפי האגדה העיר הוקמה על ידי אגאפנור, מנהיג הארקאדיאנים במלחמת טרויה, שלאחר כיבוש העיר הגיע לחופי קפריסין בשל סופה שפגעה בצי היווני. אדם בשם אגאפנור מוזכר כמלכם של הפאפיאנים בקופלט יווני שהשתמר באנתולוגיה מקומית; גם הרודוטוס מזכיר בכתביו את קיומה של מושבה ארקאדיאנית בקפריסין. בדומה לפאפוס העתיקה, גם פאפוס החדשה אופיינה בסגידה לאפרודיטה, והוקמו בה מספר מקדשים מרשימים לכבודה. עם זאת, העיר העתיקה נחשבה לבכירה יותר, וסטראבון מוסיף ומספר שהדרך המובילה אליה מפאפוס החדשה הייתה עמוסה בעולי רגל מפאפוס החדשה ואף מערים אחרות בקפריסין.
במאה ה־8 לפנה"ס הייתה קפריסין כולה נתונה תחת שלטונה ההגמוני שלל צור. בתחילת המאה הבאה נחלשה אחיזת צור באי, והאימפריה האשורית החדשה קיבלה את השליטה עליו; מלכי האי, וביניהם איתואנדר (אטוואנדרוס, שם יווני) מלך פפוס, העלו מס וחומרי בנייה לאסרחדון, וכן באו לאשורבניפל להגיש לו מנחות ולנשק את רגליו, והוא הכריחם ללוותו עם כוחותיהם ואניותיהם את חייליו בים וביבשה.
כאשר סנקה כותב שפאפוס כמעט נחרבה ברעידת אדמה, לא ברור אם התכוון לעיר החדשה או לישנה. דיו קסיוס מציין שהעיר שוקמה על ידי אוגוסטוס, ונקראה בשם "אוגוסטה" לכבוד הקיסר; אף כי השם אוגוסטה מוזכר בכתובות עתיקות, השימוש בו היה מועט מאוד בהשוואה לשימוש בשם פאפוס.
על פי המסופר בספר מעשי השליחים בברית החדשה, לאחר ששאול התרסי וברנבא נחתו בסלמיס שבמערב קפריסין והכריזו על דבר האל בבתי הכנסת, הם נסעו לאורך החוף הדרומי של האי עד שהגיעו לפאפוס. המושל הרומי של קפריסין, סרגיוס פאולוס, שישב בפאפוס, המיר את דתו לאחר ששאול התרסי גרם למכשף אלימאס ללקות בעוורון זמני בגלל התנגדותו להשמעת בשורתו של ישו. החל ממאורע זה נודע שאול התרסי בשם פאולוס. טקיטוס תיעד ביקור של טיטוס הצעיר בפאפוס, לפני עלייתו לשלטון, ואת שאלותיו על ההיסטוריה והעתיקות של העיר. טקיטוס תיעד את העיר פאפוס הישנה והחדשה כאחת וציין כי השריד היחיד של האלה הוא אבן בצורה פירמידה, שמקורה ככל הנראה פיניקי. שרידים רבים של פאפוס החדשה מצויים במרחק כ-3 קילומטרים מהים. בולטים בהם שרידיהם של שלושה מקדשים שהוקמו על גבי תלים מלאכותיים.
היסטוריה > היסטוריה פוסט-קלאסית

פאפוס איבדה במהירות את מעמדה הרם, בייחוד לאחר הקמת העיר ניקוסיה. העיר והנמל שלידה המשיכו להידרדר במהלך ימי הביניים ושלטון האימפריה העות'מאנית, וזאת במקביל לפריחתם של נמלי לימסול ולרנקה.
העיר והמחוז סבלו מהגירה שלילית גם בתקופת שלטונה של האימפריה הבריטית, ורוב התושבים המקומיים עברו לערים אחרות כגון לימסול וניקוסיה, או היגרו אל מחוץ לקפריסין. האי והמחוז היו החלק הפחות מפותח של קפריסין עד 1974.
היסטוריה > פאפוס המודרנית

לאחר 1974 החלה פעילות כלכלית מוגברת בעיר בכל התחומים, ובייחוד בתיירות. הצטמקותה של אוכלוסיית העיר והמחוז נעצרה, ובתקופות מסוימות האוכלוסייה אף גדלה. הממשלה השקיעה כספים רבים בסכרי השקיה ובתשתיות מים ודרכים. בנוסף, הממשלה תמכה בהקמתו של נמל התעופה הבינלאומי פאפוס שהוא נמל התעופה השני בגודלו בקפריסין. היוזמות הפרטיות התמקדו במלונאות, דיור, בניית בתים פרטיים והקמת תשתיות בידור.
בתחילת המאה ה-21 ממשיכה העיר להתפתח, והיא מהווה אתר תיירות ימי המתפתח במהירות, כולל חוף דיג מפורסם. למתקנים הימיים שבעיר (הנמל והמרינה) יש חשיבות פחותה כיום, בעיקר בגלל בנייתם של מתקנים מודרניים ומפותחים יותר בלימסול ולרנקה.
פאפוס נבחרה להיות בירת התרבות של אירופה לשנת 2017, לצד העיר אורהוס שבדנמרק.
גאוגרפיה

פאפוס שוכנת לחופי הים התיכון, בדרום-מערב האי קפריסין.
העיר כוללת שני חלקים עיקריים: פאפוס העיר בנויה על רמה נמוכה במרחק מה מהים, ובה נמצאים מרכז העיר, העיר הישנה ומרבית שכונות המגורים. קאטו פאפוס - פאפוס התחתית, הממוקמת ליד הנמל והים, כוללת את רוב האתרים הארכאולוגיים, המלונות והאטרקציות התיירותיות. שני הרבעים מחוברים על ידי שדרת פאולוס הקדוש שאורכה כ-2 קילומטרים, והיא הרחוב העמוס ביותר בעיר. השדרה מתחילה בכיכר קנדי שבמרכז העיר ומסתיימת מחוץ לנמל העתיק.
גאוגרפיה > אתרים ידועים

ליד הנמל נמצא מבצר פאפוס שנבנה במקור כמבצר ביזנטי על מנת להגן על הנמל, ובמאה ה-13 שוקם על ידי הלוסיגנאנים, ופורק ב-1570 על ידי הוונציאנים שלא הצליחו להגן עליו מול האימפריה העות'מאנית. לאחר כיבוש האי על ידי העות'מאנים הם שיקמו וביצרו מחדש את המבצר. סאראנטה קולונס שליד הנמל היא טירה שנבנתה בשנים הראשונות של שלטון הלוסיגנאנים (תחילת המאה ה-12), במקום שבו שכנה ככל הנראה הטירה הביזנטית. טירה זו נחרבה, בדומה למבצר פאפוס, במהלך רעידת אדמה שהתרחשה ב-1222.
המורשת ההיסטורית של המקום היא כה חשובה עד כדי כך שאונסק"ו העניק מעמד של אתר מורשת עולמית לכל העיר. בין האוצרות שנמצאו ניתן למנות את הפסיפסים מבתי דיוניסוס, תזאוס ואיון, שהשתמרו בצורה טובה לאחר שהיו קבורים באדמה במשך 1,600 שנים. בנוסף, ישנה חשיבות רבה למערות ולקטקומבות, קברי המלכים, העמוד שאליו כביכול נקשר פאולוס לפני שהצליפו בו, התיאטרון האודאני, המוזיאון הביזנטי והמוזיאון הארכאולוגי המחוזי הכולל אוסף עתיקות קפריסאיות המתוארכות לתקופה המתחילה בתקופת האבן החדשה ומסתיימת בתחילת המאה ה-18. ליד התיאטרון נמצאים שרידי חומות העיר העתיקה, האגורה ובניין המוקדש לאל הרפואה אסקלפיוס.
רצפות הפסיפס של המבנים הללו מתוארכות לתקופה שבין המאה ה-3 לפנה"ס עד המאה ה-5 והן נחשבות לדוגמאות טובות מאוד במזרח התיכון. בפסיפסים מתוארות בעיקר סצנות מהמיתולוגיה היוונית.
בעיר יש קטקומבות רבות המתוארכות לתקופה הנוצרית המוקדמת. הקטקומבה המפורסמת ביותר היא כנסיית סולומון הקדוש, שבה השתמרו כמה פרסקואים מהמאה ה-12. בכניסה לכנסייה גדל עץ קדוש הנחשב כמביא מזור לאנשים חולים התולים מתנות על ענפיו.
במרחק מספר קילומטרים מהעיר נמצא "סלע אפרודיטה" (Petra tou Romiou, מכונה גם "האבן של היוונים"). לפי האגדה אפרודיטה הגיחה מתוך גלי הים בנקודה זו. השם היווני, Petra tou Romiou, קשור לדיגניס אקריטאס, מגן הגבולות האגדי מהתקופה הביזנטית, שעיכב את הערבים על החוף. לפי האגדה הוא הרים סלע גדול (פטרה) באחד הקרבות וזרק אותו על אויביו. באזור של הסלע התרחשה בעבר תנופת פיתוח כאשר הוקם לידו אתר נופש בשם "גבעות אפרודיטה" ובו מגוון מתקנים כגון מסלול גולף ומגרשי טניס. "גבעות אפרודיטה" זכו לאזכור במגזין פורבס כאחד מחמשת מקומות הנופש הטובים ביותר בעולם כאשר נערכה ההצבעה על מקום הנופש הפופולרי ביותר בעולם.
ליד "סלע אפרודיטה" נמצאת פאפוס העתיקה שהייתה אחד מאתרי העלייה לרגל החשובים ביותר בעולם היווני העתיק, ובעבר גם עיר ממלכה בקפריסין. במקום זה נמצאים הריסותיו של מקדש אפרודיטה המפורסם, שהעתיקות מביניהן מתוארכות למאה ה-12 לפנה"ס. המקדש היה אחד ממקומות הסגידה והעלייה לרגל החשובים ביותר בעולם עד לאזור המאה ה-3 - המאה ה-4. המוזיאון, הנמצא באחוזה הלוסיגנאנית, הוא מוזיאון קטן יחסית, אך מכיל בתוכו ממצאים חשובים מהאזור.
ירוסקיפו הוא כפר השוכן במרחק קצר מהאזור המטרופוליטני של פאפוס, והוא מפורסם בשל כנסיית איה פאראסקבי בעלת חמש הכיפות, מוזיאון אמנות הסלע והרחת לוקום המיוצר בה במשך שנים רבות.
בכיוון צפון-מזרח מפאפוס שוכן מנזר אייוס נאופיטוס המפורסם בשל המתחם הסגור שנחצב לתוך ההר על ידי אחד הנזירים במקום, ובו נמצאות כמה דוגמאות ברמה גבוהה של פרסקואים מהמאה ה-12 עד המאה ה-15. בסמוך למנזר נמצאת כנסיית הכפר של אמבה (נקרא גם אמפה).
אקלים

האקלים בפאפוס הוא ים-תיכוני טרופי, כאשר כמויות המשקעים הגדולות ביותר יורדות בין אמצע נובמבר למרץ. בדרך כלל לא יורד גשם בקיץ, ובייחוד בחודשים יולי ואוגוסט שבהם הלחות מגיעה עד ל-85%.
בעיר כמעט ולא יורד שלג, ובדרך כלל הדבר מתרחש אחת ל-10 שנים, והכמויות שיורדות כמעט ואינן גורמות לשיבוש כלשהו בחיי היומיום. הפעם האחרונה שבה ירד שלג בכמות משמעותית הייתה בחורף 2001.
כל עונות השנה נחשבות כמתאימות לביקור באתרים התיירותיים ופעילויות חוץ אחרות. לעיתים, הקיץ עשוי להיות חם ולח מאוד. גלי חום נפוצים מאוד ורובם מתרחשים ביולי ואוגוסט, כאשר אוויר חם מגיע לקפריסין ממדבר סהרה. רק בימים הללו הטמפרטורה עולה מעל ל-35°C.
| אקלים בפאפוס> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בפאפוס> ינואר.16.9.7.5.67.7 | אקלים בפאפוס> פברואר.16.7.7.0.55.9 | אקלים בפאפוס> מרץ.18.0.8.0.40.3 | אקלים בפאפוס> אפריל.21.2.10.7.15.8 | אקלים בפאפוס> מאי.24.1.14.0.6.8 | אקלים בפאפוס> יוני.27.7.17.5.0.9 | אקלים בפאפוס> יולי.29.7.20.0.0.4 | אקלים בפאפוס> אוגוסט.30.3.20.6.0.0 | אקלים בפאפוס> ספטמבר.28.7.18.4.5.2 | אקלים בפאפוס> אוקטובר.26.7.16.2.22.0 | אקלים בפאפוס> נובמבר.22.3.12.2.74.1 | אקלים בפאפוס> דצמבר.18.6.9.3.86.8 | אקלים בפאפוס> שנה.23.4.13.5.375.7 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Cyprus Meteorological Service
תחבורה

בעבר התנועה בפאפוס הייתה חופשית. אולם, לאחר תהליך העיור והגידול באוכלוסייה המצב השתנה. הבעיה העיקרית היא במרכז העיר, היכן שהדרכים הכפריות הקטנות לא מסוגלות למלא את תפקידן. הבעיות נובעות בעיקר מחיבורי כבישים שנותרו על הנייר, וכוללים את: החלק השני של הכביש העוקף הצפוני, הכביש העוקף המערבי, הכביש המוביל לשדה התעופה ושדרוג הדרך בין פאפוס לבין מפרץ האלמוגים.
התחבורה הציבורית בפאפוס מבוססת רק על אוטובוסים, המופעלים על ידי חברת אסטיקה לאופוריה פאפואו (יוונית: האוטובוסים העירוניים של פאפוס).
פאפוס לא הייתה מחוברת לכביש מהיר כלשהו עד שנת 2001. כיום ניתן להגיע אל העיר דרך הכביש A6 המחבר את פאפוס עם לימסול. ישנה תוכנית כי עד לשנת 2013 תושלם סלילתו של הכביש A7, המתחבר לפוליס, כך שעומס התנועה בפרוורים יוקל.
תחבורה > נמל התעופה

נמל התעופה הבינלאומי פאפוס (יוונית: Διεθνής Αερολιμένας Πάφου) שוכן במרחק 16 קילומטרים מהעיר, והוא נמל התעופה השני בגודלו במדינה (לאחר נמל התעופה הבינלאומי בלרנקה). בנוסף לתפקידו כנתיב הגעה לפאפוס, הנמל משמש גם כנתיב הגעה לאתרי תיירות פופולריים, בעיקר בתקופת החגים, כגון לימסול ומפרץ האלמוגים.
במאי 2006 חכרה חברת נמלי התעופה הרמס בע"מ את הזכויות על בניית, פיתוח ותפעול נמלי התעופה של לרנקה ופאפוס לתקופה של 25 שנים. לפי התוכניות אמורה להסתיים בנייתו של טרמינל חדש עד סוף שנת 2008.
בכל שנה עוברים בנמל כ-1.5 מיליון אנשים.
ישנן תוכניות לבנות כביש בעל 4 נתיבים שיחבר את פאפוס ונמל התעופה, כך שהנוסעים והצוות לא יצטרכו לנסוע בכבישים B6 ו-E603, שבדרך כלל עמוסים מבחינה תחבורתית.
בשנת 2017 החלה חברת ריינאייר להפעיל קו טיסות יומי בין תל אביב לנמל התעופה בעיר. בנוסף לחברת ריינאייר החלו לפעול חברות נוספות המפעילות קו טיסות אם כי לא על בסיס יומי, בין החברות ניתן למצוא את חברת Tus Airways, Cyprus Airways ועוד.
תחבורה > הנמל הימי

נמל פאפוס, שתכולתו היא 300 סירות, משמש כמרינה קטנה וכמקום כינוס לדייגים. בנמל יש מסעדות ובתי קפה רבים, והוא אחת האטרקציות התיירותיות החשובות ביותר בעיר. החל מ-1998 נערך בכיכר הטירה פסטיבל לכבוד אפרודיטה בכל ספטמבר. ספינות מטען ושיט משתמשות בנמל לימסול הנמצא במרחק 60 קילומטרים. ישנן תוכניות לבנות מארינה בעלת תכולה של 1,000 סירות במרחק 10 קילומטרים בכיוון צפון, ליד חוף האלמוגים בקיסונרגה.
תמונה פנורמית של נמל פאפוס והטירה מימי הביניים השוכנת לידו
בתי חולים ומרכזים רפואיים

בפאפוס יש רק בית חולים כללי אחד, הנמצא באנאוורגוס במרחק 3 קילומטרים צפונית-מזרחית למרכז העיר. בית החולים נבנה על מנת להחליף את בית החולים הישן, ששכן בבניין ישן שנהרס זמן קצר לאחר פינויו. ישנן תוכניות להפוך את בית החולים למרכז אוניברסיטאי, כאשר תיפתח אוניברסיטת נאפוליס (Neapolis). בבית החולים יש ארבע קומות, שטחו הכולל הוא 25,000 מ"ר והוא מספק למטופליו מגוון שירותים החל מעזרה ראשונה ועד סריקת MRI. כאשר בית החולים נפתח ב-1992 הוא נחשב לאחד המרכזים הרפואיים הטובים ביותר במזרח התיכון, אך מאז התדרדר מעמדו. על מנת להתמודד עם אוכלוסיית העיר ההולכת וגדלה, חלק מהחצרות הפנימיות הוסב לחללים סגורים, וישנן תוכניות להרחבת בית החולים לכיוון שטח נוסף הסמוך אליו ומצוי בבעלותו. בבית החולים יש אודיטוריום המכיל 200 מקומות ישיבה, ובסמוך אליו נמצא מנחת מסוקים.
ברחבי האזור האורבני נמצאות כמה קליניקות פרטיות.
ספורט

לפאפוס יש היסטוריה עשירה בתחום הספורט, ובעיקר בכדורגל, כדורסל וכדורעף. מועדון ההתעמלות הפאפיאני נקרא קוריווס, והוא הבעלים (באמצעות ארגון האתלטיקה הקפריסאי) של האצטדיון המקומי הנקרא פאפיאקו ושל אולם הכדורעף והכדורסל הנקרא אפרודיטי. קבוצת הספורט המצליחה ביותר בפאפוס היא קבוצת הכדורעף, פאפיאקוס, שזכתה באליפות קפריסין שלוש פעמים (האחרונה ב-2006). מועדון הכדורגל העירוני נקרא AEP פאפוס. הקבוצה הוקמה בשנת 2000 ומשחקת בליגה הראשונה של קפריסין, כאשר את משחקי הבית שלה היא עורכת באצטדיון פאפיאקו ואת אימוניה במגרש בכפר בשם ירוסקיפואו. בשנת 2006 נערכה בעיר אליפות טנפין בבאולינג של חבר העמים הבריטי.
האתלט הפאפיאני המצליח ביותר בכל הזמנים הוא ככל הנראה סטיליאנוס קיריאקידס (1910–1987) (יוונית: Στυλιανός Κυριακίδης) שהיה רץ מרתון, וזכה במרתון בוסטון בשנת 1946. לפי הדיווח העיתונאי, לקראת סוף המירוץ הוא רץ ליד ג'ון קלי, כאשר אדם זקן שהיה חלק מהקהל צעק לעברו "עבור יוון, עבור הילדים שלך!" ונתן לו השראה להגביר את מאמציו ולנצח במירוץ.
הרוזן איריק

Eirik Jarl (בעברית: הרוזן איריק) היא בלדה נורווגית שנכתבה על ידי האראלד פוס בנורווגיה על משתה שערך הוקון סיגורדסון, מושל נורווגיה בפועל בתמיכת מלך דנמרק סוון הראשון. המשתה ע"פ מקורות היסטוריים נערך בין השנים 970-990, כיוון שהוא נהפך למושל נורווגיה רק בתחילת 961, לאחר שאביו האראלד השני נהרג..
עלילה

העלילה מתחילה בכך שמספר הבלדה מזמן אנשים סביבו לשמוע על אירוע שקרה בזמן הסאגות. מושל נורווגיה הוקון סיגורדסון מזמין אנשים אליו למשתה אשר מתרחש בעיר נידרוס (טרונדהיים של היום). אל המשתה הוזמנו מפורסמים מכל אזורי השליטה הויקינגיים: איסלנד, נורווגיה עצמה, איי אורקני ומאיי שטלנד (לשם "יטלנד" ראה כאן). המשחק הראשון היה ירייה בחץ וקשת, כל האנשים נדרשו לפגוע בחנית שהייתה נעוצה בגבעה שממול באמצעות חץ, אך ככל שעבר היום אף אחד לא הצליח למעט איינר טמברסקיילב, גדול הקשתים בנורווגיה. במשחק השני נדרשו האנשים לחתור בפיורד נידר, אך באותו היום הגלים היו חזקים מאוד ולכן טורגאוט מאורקניי צלח אותו ראשון ונייאל ורפן מאיסלנד הגיעו במקום השני. המשחק השלישי היה מרוץ סוסים וריצה, במרוץ הסוסים ניצח רימפקסה, סוסו של הרוזן איריק. היה זה סוס חזק ושום סוס אחר לא יכל לו. ביום החמישי נגמרה התחרות בתרועת קרנו של הרוזן וכל המשתתפים הוזמנו למשתה הסיום.
מילות השיר

| עברית | נורווגית |
| --- | --- |
בואו שבו סביב והקשיבו לי,  אספר לכם על שקרה בזמן הסאגות שלנו:  אנשים מפורסמים מאיסלנד ומנורווגיה  התאספו שם,  בעיר נידרוס, ואיריק הוא היה רוזן.  גם מיטלנד ומאורקניי לכנס הוזמנו, נשים וגברים יחדיו.  במשחקים על הרמה יראו כוחם, אחר כך יקיים הרוזן איריק סעודה ומשחק.  אנשים מפורסמים מאיסלנד ומנורווגיה  התאספו שם,  בעיר נידרוס, ואיריק הוא היה רוזן.  המשחק הראשון על הרמה, היה חץ וקשת,  רבים כיוונו את הקשת הארוכה, ככל שעבר יום,  אך אף לא אחד פגע בחנית אשר הייתה נעוצה בגבעה,  למעט איינר מלדה, אשר אותו הם מכנים "טמברסקלב".  אנשים מפורסמים מאיסלנד ומנורווגיה  התאספו שם,  בעיר נידרוס, ואיריק הוא היה רוזן.  במשחק השני הם יחתרו מפיורד נידר, יאבקו בגלים,  המשוט יסדק כאשר הגלים משכו בכוח, אך טורגאוט מאורקניי  היה בחור שיכל לחתור, לכן נייאל ורפן מאיסלנד הגיעו למקום השני.  אנשים מפורסמים מאיסלנד ומנורווגיה  התאספו שם,  בעיר נידרוס, ואיריק הוא היה רוזן.  המשחק הבא על הרמה היה מרוץ סוסים וריצה,  עם סוסים רבים המפורסמים רבות בקרב הפרשים,  אבל רימפקסה של הרוזן איריק, הוא כמובן זכה.  היה זה סוס שלא היה לו יריב ראוי.  אנשים מפורסמים מאיסלנד ומנורווגיה  התאספו שם,  בעיר נידרוס, ואיריק הוא היה רוזן.  כשהמשחקים קרבו לסוף, היה זה היום החמישי,  כשהרוזן תקע תרועה בקרנו, מסיים את התחרות.  עכשיו אנו מזמינים את כולם לאולם החג,  עד לקרב הבא.  אנשים מפורסמים מאיסלנד ומנורווגיה  התאספו שם,  בעיר נידרוס, ואיריק הוא היה רוזן.  : Kom sit ikring og lya meg, eg fortelje vil  Hendingar som hendte, i vår Saga tid.  Fregdamenn frå Island og Noreg samla var  Nidaros var staden og Eirik han var jarl.  Også i frå Hjaltland og i frå Orknøy  Til stemne var dei bedne, både mann og møy.  I kappleiken på vollen dei dugnad røyna vill  Og etterpå vil jarlen halde fest og spill.  Fregdamenn frå Island og Noreg samla var  Nidaros var staden og Eirik han var jarl.  Den fysste leik på vollen, bogaskot det blei  Og mange spende langbogen, då det på dagen leid.  Men ingen råka spjotet som stilt var opp på fjell  Utan Einar i frå Lade dei kalla Tambarskjelv.  Fregdamenn frå Island og Noreg samla var  Nidaros var staden og Eirik han var jarl.  Den andre leik dei ro ut etter Nidarfjorden vil  Og åreveden knaka då kjempene tok i.  Han Torgaut ifrå Orknøy var gut som kunne ro,  Og Njål og Ravn frå Island dei kom som nummer to.  Fregdamenn frå Island og Noreg samla var  Nidaros var staden og Eirik han var jarl.  Og neste leik på vollen det var hesteskeid og renn  Med mange hestar navngjetne blant ridande menn  Men Rimfakse til Eirik jarl, han vann som venta var  Dette var ein heste, som ikke hadde par.  Fregdamenn frå Island og Noreg samla var  Nidaros var staden og Eirik han var jarl.  Då leiken var til ende, på femte dag det leid  då jarl let blåsa hornet, endt er nå dette skeid.  Nå beda me alt folket i gildehallen inn  Om desse hende skald vil kvea, neste samla ting.  Fregdamenn frå Island og Noreg samla var  Nidaros var staden og Eirik han var jarl.
ראו גם

Ólafur liljurós
הסאגה של אולאף טריגפסון
המועצה הנורדית

| --- | --- |

 
 .
 דגל המועצה הנורדית
 תחום:  שוק עבודה משותף
 שפה רשמית:  דנמרק דנית נורווגיה נורווגית שוודיה שוודית
 מדינה:  המדינות הנורדיות 
 מטה הארגון:  קופנהגן 
 מקום פעילות:  דנמרק קופנהגן, דנמרק
 חברים:  מדינות עצמאיות: דנמרק דנמרק נורווגיה נורווגיה שוודיה שוודיה פינלנד פינלנד איסלנד איסלנד טריטוריות: איי פארו איי פארו גרינלנד גרינלנד אולנד אולנד 
 מזכיר כללי:  שוודיה בריט בוהלין אולסון (Britt Bohlin Olsson)
 עובדים:  300 
 תקופת הפעילות:  1952 1971 - מועצת השרים הנורדית – הווה
 http://www.norden.org/en
 
המדינות החברות בארגון בכחול כהה. השטחים האוטונומיים העמיתים בכחול בהיר
המועצה הנורדית ומועצת השרים הנורדית הן ארגונים בינלאומיים שמטרתם - שיתוף פעולה בין המדינות הנורדיות. המועצה הנורדית הוקמה בתום מלחמת העולם השנייה. בשנת 1952 יצרה שוק עבודה משותף, המאפשר תנועה חופשית של עובדים בין המדינות החברות, בלא צורך בדרכונים.
חברות הארגון

מדינות:
דנמרק דנמרק
פינלנד פינלנד
איסלנד איסלנד
נורווגיה נורווגיה
שוודיה שוודיה
שטחים אוטונומיים עמיתים:
איי פארו איי פארו (דנמרק)
גרינלנד גרינלנד (דנמרק)
אולנד אולנד (פינלנד)
משקיפות:
אסטוניה אסטוניה
לטביה לטביה
ליטא ליטא
שלזוויג-הולשטיין שלזוויג-הולשטיין (גרמניה)
לפלנד מועצת הסאמי
ניהול הארגון וסמכויותיו

משרדי המועצה ממוקמים בקופנהגן שבדנמרק. לארגון נציגויות בכל המדינות החברות. לארגון אין כוח משלו. המדינות החברות וממשלותיהן צריכות ליישם את החלטות המועצה באמצעות חקיקה מקומית בכל אחת מבתי המחוקקים של חבריה.
מאחר שדנמרק, נורווגיה איסלנד  ופינלנד הן חברות נאט"ו, ושוודיה היא מדינה נייטרלית אין שיתוף פעולה צבאי בין חברות המועצה.
שפות העבודה של המועצה הן שוודית, נורווגית ודנית.
היסטוריה

המועצה הנורדית הייתה במקורה ארגון שיתוף פעולה בין-פרלמנטרי. בשנת 1971 הוקמה מועצת השרים הנורדית שמטרתה שיתוף פעולה בין-ממשלתי.
בשנות ה-60 של המאה ה-20 נעשה ניסיון להרחיב את סמכויות המועצה ולהקים ארגון הדומה לקהילה הכלכלית האירופית.
נערך משא ומתן לצורך חתימה על אמנה במטרה להקים ארגון זה שהיה אמור להיקרא "נורדק". הניסיון נכשל בשל סירובה של פינלנד לאשרר את ההסכם בגלל יחסיה המיוחדים עם ברית המועצות. בהיעדרה של הסכמת פינלנד פנו נורווגיה ושוודיה וביקשו להצטרף לקהילה הכלכלית האירופית. דנמרק הצטרפה ב-1973. שוודיה ופינלנד הצטרפו לבסוף לאיחוד האירופי בשנת 1995.
ראו גם

המדינות הנורדיות
איחוד ההגנה הסקנדינבי
סקנדינביה
הערות שוליים

| המועצה הנורדית |
| --- | --- | --- |
| מדינות | איסלנד איסלנד • דנמרק דנמרק • נורווגיה נורווגיה • פינלנד פינלנד • שוודיה שוודיה |  |
| שטחים אוטונומיים | אולנד אולנד • איי פארו איי פארו • גרינלנד גרינלנד |  |
| --- | --- |
בקרת זהויות :  NLI: 987007448112105171  PLWABN: 9810531131505606  BIBSYS: 90125238  BnF: cb11862091j (data)  CiNii: DA05765559  GND: 1008657-2  ISNI: 0000 0001 2364 3656  LCCN: n80089973  LNB: 000061063  NLA: 36252484  RERO: 02-A000122795  SUDOC: 026357348  VIAF: 151897204   WorldCat (עם VIAF): 151897204
SAN

SAN של חברת Qlogic עם מחברי fibre channel מסוג LC
תרשים רשת המכילה SAN ו-NAS
SAN‏ (ראשי תיבות של Storage Area Network - "רשת אזור אחסון") היא רשת מחשוב שנועדה ותוכננה לחבר רכיבי אחסון וגיבוי חיצוניים ועצמאיים לשרתים. תעבורת הנתונים ברשתות אלו מדמה את זו המתקיימת בין המחשב לכוננים קשיחים פנימיים כמו SCSI ו-ATA.
טכנולוגיות ה-SAN השכיחות מקשרות בין השרתים ורכיבי האחסון באמצעות סיבים אופטיים בפרוטוקול Fibre Channel, ב-iSCSI באמצעות רשת תקשורת על גבי פרוטוקול TCP/IP או ב-Infiniband.
אחסון משותף

מבחינה היסטורית, אחסון הנתונים המרכזי הראשון שנוצר היה "איים" של מערכי ה־SCSI הדומים ל־DAS, שכל אחד מהם מוקדש למערכת מסוימת ונראה ללקוח כמו מספר של "כוננים קשיחים וירטואליים" (כלומר LUN-ים). במהותו, התקן SAN מאחד "איים" כאלו יחדיו באמצעות רשת במהירות גבוהה.
מערכות הפעלה שומרות את מערכות הקבצים שלהם על אותם על LUN-ים ייעודיים, שאינם משותפים, כאילו היו דיסקים מקומיים. שיתוף LUN הוא מסובך מכיוון ששיתוף כזה עשוי לאפשר למערכות המשתמשות להפריע זו לזו, מה שגורם להשחתת הנתונים במהירות (במיוחד בחלקי המטא מידע של מערכת הקבצים). שיתוף נתונים בין מחשבים בתוך LUN דורש פתרונות מתקדמים, כגון מערכות קבצים על ה־SAN עצמו או אשכולות.
למרות בעיות כאלה, SAN מסייע להגדיל את ניצול קיבולת האחסון, משום שמספר שרתים יכולים להשתמש באותו מערך דיסקים עבור שטח האחסון הפרטי שלהם ובמערכות SAN חדשות אף ניתן לבטל כפילויות מידע.
שימושים נפוצים של SAN כוללים אספקת נתונים בטרנזקציות (כלומר הנתונים מתקבלים רק שהם שלמים ונתונים חלקיים נדחים) המחייבים גישה מהירה המהירות ברמת הבלוקים לדיסקים כגון שרתי דואר אלקטרוני, מסדי נתונים, שרתי קבצים וכדומה.
יתרונות

אחסון שיתופי אשר לרוב, מפשט ומגמיש את ניהול האחסון, מכיוון שאין תלות בתשתית כבילה פיזית ייחודית למערך האחסון (עם זאת יש צורך במערכת תקשורת ל-SAN עצמו)
SAN נוטה להגדיל את ניצול יכולת האחסון, משום ששרתים רבים יכולים לחלוק מאגר אחסון
היכולת לאפשר לשרתים לאתחל (Boot) מה-SAN עצמה, מאפשרת החלפה מהירה ופשוטה של שרתים פגומים ללא תלות או פגיעה בנתונים
SAN נוטה לייעל תהליכי התאוששות מאסון (Disaster recovery) וזאת על ידי הקלת האפשרות לשכפל העתקים
רשויות ממשלתיות דרשו מארגונים אחרי אסונות שונים כגון פיגועי 11 בספטמבר ואסונות טבע גיבויים ברמות זמן שונות. דרישה זאת גרמה לפיתוח מואץ של אפליקציות מבוססות SAN
מערכות SAN חדשות מאפשרות לבטל כפילויות בין מסמכים השמורים במחשבים שונים (כמו נהלים מרכזיים של החברה) בצורה שקופה למשתמש
ניתן לבצע רפליקציה של הנתונים או גיבוי שלהם לטייפ מבלי להעמיס על מחשבי הלקוח
מערכות SAN מתקדמות מכילות אופטימזציה של ניהול שמירת הנתונים בהתאם לסוג התוכנה כך שהגישה עשויה להיות מהירה אף יותר
חסרונות

חוסר בסטנדרטיים בתחילת דרכה של הרשת גרם לפיתוחם של פרוטוקולים שונים על ידי היצרנים השונים
מערכות הפעלה לא תמכו בתחילה ברשת והיצרנים השונים נאלצו לפתח בעצמם רכיבים שיתאימו למערכות אלו
השימוש ב-Fibre Channel דורש שימוש בציוד (נתבים, חיווט וכו') מיוחד ויקר. כמו כן נדרשת התמחות מיוחדת של אחראי הרשת
אין פתרון אבטחה דוגמת SSL ברשתות TCP/IP
המחיר של חומרת SAN גבוה יותר מאשר חומרת רשת רגילה ויש צורך בכרטיס רשת ייעודי (HBA) עבור כל מחשב, כולל מחשבים ניידים
פרוטוקולי תקשורת

רוב רשתות אחסון השימוש בפרוטוקול SCSI לתקשורת בין שרתים והתקני הדיסקים אולם הם לא משתמשים ב-SCSI ברמה הפיזית, רשתות SAN חדשות משתמשות ב־iSCSI במקום בפרוטוקול SCSI. פרוטוקולים אלו מיושמים על פרוטוקולים ברמה נמוכה היוצרים את הרשת:
Fibre Channel Protocol ‏(FCP), יישום של SCSI מעל Fibre Channel ‏(FC)
ATA over Ethernet ‏(AoE) - יישום של ATA ‏(IDE) מעל Ethernet
Fibre Channel over Ethernet ‏(FCoE) - יישום של Fibre Channel על תשתית Ethernet
יישום של FICON (פרוטוקול תקשורת הדיסקים של מחשבי מיינפריים) מעל Fibre Channel
HyperSCSI - יישום של SCSI מעל Ethernet
iFCP או SANoIP - יישום של FCP מעל IP
iSCSI - יישום של SCSI מעל פרוטוקול TCP/IP
iSCSI Extensions for RDMA ‏(iSER) - יישום של iSCSI מעל InfiniBand